На основу члана 56. став 1. Закона о безбедности у железничком саобраћају („Службени гласник РС”, брoj 41/18),

Вршилац дужности директора Дирекције за железнице доноси

ПРАВИЛНИК

О ИЗМЕНИ И ДОПУНАМА ПРАВИЛНИКА

 О УСЛОВИМА КОЈЕ МОРАЈУ ИСПУЊАВАТИ РАДИОНИЦЕ

ЗА ОДРЖАВАЊЕ ЖЕЛЕЗНИЧКИХ ВОЗИЛА

Члан 1.

У Правилнику о условима које морају испуњавати радионице за одржавање железничких возила („Службени гласник РСˮ, број 38/21), у члану 11. после става 3. додају се ст. 4. и 5, који гласе:

„Провера техничке исправности пробнице за испитивање кочнице у месту железничких возила и њихових давача притиска врши се на годину дана.

Провера техничке исправности пробнице за испитивање и подешавање брзиномера врши се на годину дана.ˮ

Члан 2.

 Члан 22. мења се и гласи:

„Члан 22.

Специјализованa радионицa за одржавање брзиномера и региструјућих уређаја обавља послове одржавања брзиномера и региструјућих уређаја у обиму већем од функционалне провере уређаја и агрегатне замене и послове испитивања исправности (реатестација) брзиномера и региструјућих уређаја.

Радионица из става 1. овог члана, поред запослених из члана 9. став 1. тач. 3) и 4) овог правилника, има следеће запослене:

1. за послове на механичким и електромеханичким брзиномерима – најмање два запослена лица која су стручно оспособљена за поправку, одржавање и испитивање исправности тих брзиномера код произвођача уређаја или од стране лица које има најмање три године радног искуства на поправци, одржавању и испитивању тих уређаја;
2. за послове на електронским брзиномерима – најмање два запослена лица која су стручно оспособљена за поправку, одржавање и испитивање тих брзиномера код произвођача ових уређаја, као и најмање једно запослено лице са завршеном средњом школом електротехничког смера.

Радионица из става 1. овог члана има одговарајућу пробницу за испитивање и подешавање брзиномера и региструјућих уређаја.

Провера техничке исправности пробнице из става 5. овог члана врши се на годину дана.ˮ

Члан 3.

Овај правилник ступа на снагу осмог дана од дана објављивања у „Службеном гласнику Републике Србије”.

Број 340-468/2023

У Београду, 3. маја 2023. године

Вршилац дужности директора

Лазар Мосуровић